Diari Oficial de la Generalitat Valenciana


Sumari del DOGV 6673, del 19-12-2011 (2011/12889)

ORDRE 9/2011, de 5 de desembre, de la Conselleria de Justícia i Benestar Social, de modificació dels annexos I, II i IV del Decret 18/2011, de 25 de febrer, del Consell, pel qual s'establix el procediment per a reconéixer el dret a les prestacions del sistema valencià per a les persones en situació de dependència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/12/05/9/dof/vci/html**

### Dades del document

Número de DOGV
:   6673

Data del DOGV
:   19-12-2011

Secció del DOGV
:   I. DISPOSICIONS GENERALS

Número del document
:   2011/12165


Data del document
:   05-12-2011

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * tercera edat
    * legislació
    * ajuda als discapacitats
    * servei social
    * assignació per cures
    * assistència social

ORDRE 9/2011, de 5 de desembre, de la Conselleria de Justícia i Benestar Social, de modificació dels annexos I, II i IV del Decret 18/2011, de 25 de febrer, del Consell, pel qual s'establix el procediment per a reconéixer el dret a les prestacions del sistema valencià per a les persones en situació de dependència. [2011/12965]
PREÀMBUL
El Decret 18/2011, de 25 de febrer, del Consell, publicat en el Diari Oficial de la Comunitat Valenciana de 2 de març de 2011, pel qual s'establix el procediment per a reconéixer el dret a les prestacions del sistema valencià per a les persones en situació de dependència, conté una sèrie d'annexos en què s'establixen els models en què s'ha de fer efectiva la sol·licitud del reconeixement d'aquells drets.
En virtut de la disposició final segona de l'esmentat decret, el titular de la Conselleria de Justícia i Benestar Social queda facultat per a modificar mitjançant una ordre els mencionats annexos.
Després de l'aprovació de l'esmentat decret, ha tingut lloc la publicació d'una sèrie de normes que per afectar el contingut d'alguns dels citats annexos, en concret els annexos I, II i IV, fan necessària la seua modificació per a la seua adaptació a aquelles.
Les mencionades normes són les següents: el Decret 5/2011, de 21 de juny (DOCV número 6549, de 22.06.2011), del president de la Generalitat, pel qual es determinen les conselleries en què s'organitza l'administració de la Generalitat; l'Ordre 5/2011, de 6 de juny, de la Conselleria de Benestar Social (DOCV número 6539, de 09.06.2011) de modificació dels articles 4 i concordants de l'Ordre de 5 de desembre de 2007, per la qual es regulen els requisits i les condicions d'accés a les ajudes econòmiques del Programa d'Atenció a les Persones i a les seues Famílies en el marc del Sistema per a l'Autonomia i Atenció a la Dependència en la Comunitat Valenciana; i l'Ordre 18/2011, de 17 de juny, de la Conselleria d'Economia, Hisenda i Ocupació (DOCV número 6548, de 21.06.2011), que substituïx la fitxa de manteniment de tercers pel model de domiciliació bancària.
L'annex I conté el model de sol·licitud, l'annex II conté el model de preferències del sol·licitant sobre el servici o la prestació que desitja rebre i l'annex IV conté la fitxa de manteniment de tercers.
En virtut d'això, i de conformitat amb el que disposa l'article 28.e de la Llei de la Generalitat 5/1983, de 30 de desembre, del Consell, i la disposició final segona del Decret 18/2011, abans mencionat,
ORDENE
Article únic. Objecte
Es modifiquen els annexos I, II i IV del Decret 18/2011, de 25 de febrer, del Consell, pel qual s'establix el procediment per a reconéixer el dret a les prestacions del sistema valencià per a les persones en situació de dependència i passen a ser els esmentats annexos els que consten en l'annex d'esta ordre.
DISPOSICIÓ FINAL
Única. Entrada en vigor
La present orde entrarà en vigor al mes des de la seua publicació en el Diari Oficial de la Comunitat Valenciana.
València, 5 de desembre de 2011
El conseller de Justícia i Benestar Social,
JORGE CABRÉ RICO


Còpia Permalink ELI